สวัสดีค่ะ ตกกลางคืนหนูชอบนอนคิดอะไรเรื่อยเปื่อยชอบคิดว่าถ้าตัวเองตายไปจากโลกนี้ทุกคนจะมีความสุข แล้วก็จะนอนร้องไห้ออกมาเลยค่ะ ใครว่าอะไรนิดหน่อยก็จะเก็บไปคิดมากจนร้องไห้ เวบาพูดอะไรก็จะพูดไปเกี่ยวกับตายเต็มไปหมดเพราะรู้าึกว่าตั้งแต่เกิดมาอยู่ตัวคนเดียวมาตลอด ไม่มีใครรับฟังหรือเข้าใจอย่างที่หนูเป็นเลยค่ะ แบบนี้มันคืออะไรหรอคะ
สวัสดีค่ะ ในกรณีของเป็นมานานหรือยังค่ะ ถ้าเป็นมานานแล้วอาจจะเข้ากับภาวะเรื่องความซึมเศร้าแนะนำว่าควรจะลองมานั่งทบทวนดูก่อนนะค่ะว่าทำไมเราถึงคิดว่าเราอยู่คนเดียวมาตลอด มีปัญหาอะไรที่ทำให้คิดว่าโดดเดี่ยวค่ะ ถ้าไม่สามารถที่จะเข้าใจตัวเองได้ หรือ หาข้อสรุปให้ตัวเองไม่ได้ แนะนำว่าควรพบจิตแพทย์นะค่ะ เพราะว่าภาวะซึมเศร้านี้สามารถควบคุมอาการได้ค่ะ โดยการใช้ยาต้านเศร้า ยาปรับอารมณ์ และที่สำคัญมากที่สุดการได้พูดคุยกับผู้เชี่ยวชาญที่จะช่วยให้เราเข้าใจตัวเองค่ะ การได้เข้ากลุ่มบำบัดอาจจะทำให้รู้สึกดีขึ้นด้วยนะค่ะ